อยากทราบว่ายา haloperidol ออกฤทธิ์อย่างไร ออกฤทธ์ต่อเนื่อง หรือออกฤทธ์เป็นในช่วงที่กินยาเท่านั้น เหมือนยาสมาธิสั้น ritalin ค่ะเนื่องจากลูกชายเป็นออทิสติกเข้าสู่วัยรุ่นมีพฤติกรรมก้าวร้าวมาก เดิมทีให้ยา fluoxetine กับrisperidone เมื่อสัปดาห์ก่อนน้องมีอาการแรงมากใน1วัน น้องอารมณ์ขึ้น2-3รอบทำร้ายคนอื่นและตัวเอง อยู่ต่างจังหวัดคิวจิตฯยาวมากกกก แม่เลยใช้วิธีไปพบทั่วไปและได้กรุณาโทรสายตรงจิตฯ และได้สั่งยาhaloperidol ให้ทานเพิ่มวันละ 2เม็ด เช้า เย็น โดยคุณไม่ได้แจ้งผลข้างเคียงหรือรายละเอียดของการใช้ยา แม่ให้ยาน้องมา 4 วันค่ะน้องดูเบาลงไม่อารมณ์ร้าย แต่ยังมีหงุดหงิดเป็นช่วงๆ แม่กังวลใจมาก ขอความกรุณาคุณด้วยค่ะ
 ยานี้ใช้ในการระงับอาการทางประสาท ออกฤทธิต่อจิตประสาท ประเภทที่ 5 เป็นยาควบคุมเคร่งครัด ใช้กับคนไข้ที่มีการก้าวร้าว รุนแรงให้สงบลงได้ เป็นยาที่มีฤทธิต่อเนื่อง เพราะอายุครึ่งชีวิตของยาค่อนข้างนาน 14-36 ชม ถ้ากินมานานบางคนอาจสะสมในร่างกายได้ถึง 21 วัน ผลข้างเคียงของยา มีดังนี้คือ1 ทางระบบทางเดินอาหาร ท้องเสีย ท้องผูกได้ปากแห้ง ปวดท้อง2.ปวดหัว เวียนศีรษะ นอนไม่หลับ บางคน กระสับกระส่าย3.กรณีมีการแพ้ยา จะมีอาการ ผื่นแพ้ผิวหนัง อาเจียนมาก หัวใจเต้นเร็ว ใจสั่น เปลี่ยนแปลงอารมณ์ แปรปรวน ปากคอแข็ง กล้ามเนื้อการเคลื่อนไหวแข็ง บังคับไม่ได้ น้ำลายไหล (Extrapyramidal tract syndrome)ถ้ามีอาการดังกล่าวควรไปพบแพทย์ หรือปรึกษาเภสัชกรห้ามหยุดยาเองก่อนปรึกษาแพทย์กรุณาอ่านเพิ่มเติม เรื่องHaloperidol